# Sindicat de Guionistes dels Estats Units

El Sindicat de Guionistes dels Estats Units o Writers Guild of America (WGA per les seves sigles en anglès) és el terme genèric per referir-se a l'esforç conjunt de dos sindicats estatunidencs diferents que representen els guionistes de cinema, televisió, ràdio i mitjans en línia:
* El Sindicat de Guionistes dels Estats Units, Est (Writers Guild of America, East o WGAE), amb seu a la ciutat de Nova York i fundat el 1951. Està afiliat a l'AFL-CIO (American Federation of Labor and Congress of Industrial Organizations).
* El Sindicat de Guionistes dels Estats Units, Oest (Writers Guild of America West o WGAW), amb seu a Los Angeles i fundat el 1954 a partir de l'Screen Writers Guild.
Tot i que ambdues organitzacions funcionen de manera independent, realitzen algunes activitats comunes, com ara la negociació de contractes i l'inici d'accions de vaga a l'uníson.
En una reunió amb l'Aliança de Productors de Cinema i Televisió el 20 de març de 2023, el Sindicat de Guionistes dels Estats Units va proposar que es permetés utilitzar la intel·ligència artificial en el procés de creació de guions; dos dies més tard n'especificaven els detalls en una piulada a Twitter.

## Activitats comunes

Tot i que el WGAE i el WGAW funcionen de manera independent, realitzen algunes activitats habituals en paral·lel, incloses les següents:
* Premis del Sindicat de Guionistes dels Estats Units (Writers Guild of America Awards), un programa anual de premis amb presentacions simultànies a cada costa. El primer premi es va atorgar l'any 1949 a les pel·lícules que s'havien estrenat l'any 1948. De fet, hi havia una categoria a la millor pel·lícula escrita sobre l'escena estatunidenca.
* El sistema de crèdits de guió WGA determina com es mostren els noms dels escriptors durant els crèdits d'una obra.
* Servei de registre de guions WGA, serveis en línia per demostrar quan es van escriure els guions i qui ho va fer.
* International Affiliation of Writers Guilds (IAWG), tots dos gremis pertanyen a aquesta federació laboral internacional.

## Vagues

El WGAE i el WGAW negocien contractes a l'uníson i també inicien accions de vaga simultàniament.
* Vaga del Sindicat de Guionistes dels Estats Units de 1960
* Vaga del Sindicat de Guionistes dels Estats Units de 1981
* Vaga del Sindicat de Guionistes dels Estats Units de 1985
* Vaga del Sindicat de Guionistes dels Estats Units de 1988
* Vaga del Sindicat de Guionistes dels Estats Units de 2007-2008
* Vaga del Sindicat de Guionistes dels Estats Units de 2023

## Referències

* 1 2 3 «Els guionistes de Hollywood es declaren en vaga - À Punt». Els guionistes de Hollywood es declaren en vaga - À Punt, 02-05-2023 [Consulta: 3 maig 2023].
* 1 2 3 4 5 McKittrick, Christopher. «Writers Guild of America: History, Strikes, Criticism - A History of the Organization Representing Screenwriters» (en anglès). LiveAbout.com, 27-03-2019. Arxivat de l'original el 25/8/2021. [Consulta: 9 setembre 2020].
* 1 2 Pitié, André. «Què és el Screen Writers Guild, avantpassat de la WGAW?». Scenaristes, 02-05-2023. [Consulta: 3 maig 2023].
* ↑ Geisinger, Gabriella «Writers Guild of America proposal to allow AI in script writing» (en anglès). KFTV, 23-03-2023 [Consulta: 3 maig 2023].
* ↑ Aika Bot «The Writers Guild of America is exploring the possibility of allowing AI to create scripts for Hollywood» (en anglès). Metaverse Post, 24-03-2023 [Consulta: 3 maig 2023].
* ↑ «Els guionistes americans presenten les seves pel·lícules favorites de 2010». Ara, 05-01-2011 [Consulta: 3 maig 2023].
* ↑ Kilkenny, Katie «Spike Lee to Receive WGA East Award for Career Achievement» (en anglès). The Hollywood Reporter, 12-01-2023 [Consulta: 1r maig 2023].
* ↑ «Writers Guild Awards Winners 1995-1949» (en anglès). [Consulta: 17 maig 2019].
* ↑ «Who We Are» (en anglès). [Consulta: 12 novembre 2019].
* ↑ Robb, David «Historically, The WGA Is Overdue For A Strike, With Residuals Again A Key Issue Of Upcoming Talks» (en anglès). Deadline Hollywood, 20-12-2022 [Consulta: 1r maig 2023].
* ↑ Macaray, David «The 2007-08 Writers Strike» (en anglès). HuffPost, 04-09-2013 [Consulta: 26 març 2020].
* ↑ Evanier, Mark «A Writer's Tale Of Picket Lines Past» (en anglès). CBS News [Consulta: 26 març 2020].
* ↑ Horn, John «Gunfight At the Writers Guild Corral» (en anglès). Los Angeles Times, 01-09-1985 [Consulta: 25 març 2020].
* ↑ History com Editors «Writers Guild of America strike begins» (en anglès). HISTORY [Consulta: 25 març 2020].

## Enllaços externs

* Pàgina web del Writers Guild of America, East (anglès)
* Pàgina web del Writers Guild of America West (anglès)